Haurrentzako kirol-galtzak. Erabili ondoren birziklatutako botiletatik ateratako ehun jasangarriarekin eginak daude. Arinak eta erosoak. Izerdia xurgatu, eta kanporatu egiten du. Berehala lehortzen dira. Bakterioen aurkako S.Café tratamendu naturala daukate, usain txarra eragozteko. 3 patrika dituzte aurrealdean (horietako batek kremailera du), eta beste bat atzealdean. Egokiak aire zabalean egiten dituzten jarduera guztietarako.\nKiroletako galtzak. • erabili ondoren birziklatutako plastikozko botilekin egina da ehuna. • Arinak eta erosoak. • Izerdia xurgatu, eta kanporatu egiten dute. • Berehala lehortzen dira. • Bakterioen aurkako S-Café tratamendu naturala. • Usain txarrak eragozten dituzte. • 3 patrika dituzte aurrealdean, eta horietako batek kremailera du. • Patrika atzealdean.\nSAGADA G KAMISETA\nTACLOBAN K KAMISETA


Pionsat - Wikipedia, entziklopedia askea.\nJérôme GAUMET (2014-2020)\n46° 06′ 35″ N, 2° 41′ 35″ E / 46.109722222222°N,2.6930555555556°E / 46.109722222222; 2.6930555555556Koordenatuak: 46° 06′ 35″ N, 2° 41′ 35″ E / 46.109722222222°N,2.6930555555556°E / 46.109722222222; 2.6930555555556\nMarcillat-en-Combraille, Saint-Fargeol, La Cellette, Le Quartier, Saint-Hilaire, Saint-Maigner eta Virlet\nPionsat (frantsesez eta ofizialki: Pionsat) Okzitaniako udalerri bat da. Administratiboki Frantziako Puy-de-Dôme departamenduan dago, Auvernia-Rhône-Alpeak eskualdean. 2013an 1047 biztanle zituen.\n2007an Pionsat udalerrian erroldatutako biztanleak 1.047 ziren. Familiak 402 ziren, horien artean 159 pertsona bakarrekoak ziren (68 bakarrik bizi ziren gizonak eta 91 bakarrik bizi ziren emakumeak), 129 seme-alabarik gabeko familiak ziren, 76 seme-alabak dituzten bikoteak ziren eta 38 seme-alabak dituzten guraso-bakarreko familiak ziren.\n2007an 611 etxebizitza zeuden, 409 familiaren etxebizitza nagusia ziren, 126 bigarren erresidentzia ziren eta 77 hutsik zeuden. 562 etxeak ziren eta 48 apartamentuak ziren. 409 etxebizitza nagusietatik 284 bere jabearen bizilekua ziren, 109 alokairuan okupaturik zeuden eta 15 doan lagata zeuden; 9 etxek gela bat zuten, 32 etxek bi zituzten, 75 etxek hiru zituzten, 102 etxek lau zituzten eta 191 etxek bost zituzten. 278 etxek euren parking plaza propioa zuten azpian. 194 etxetan ibilgailu bat zegoen eta 149 etxetan bat baino gehiago zituzten.\nPionsat udalerriko biztanleria-piramidea 2009an .\n2007an lan egiteko adina zuten pertsonak 590 ziren, horien artean 402 aktiboak ziren eta 188 inaktiboak ziren. 402 pertsona aktiboetatik 384 lanean zeuden (202 gizon eta 182 emakume) eta 19 langabezian zeuden (8 gizon eta 11 emakume). 188 pertsona inaktiboetatik 69 erretiraturik zeuden, 27 ikasten zeuden eta 92 "bestelako inaktibo" gisa sailkaturik zeuden.\n2009an Pionsat udalerrian 432 unitate fiskal zeuden, 867,5 pertsonek osaturik. Pertsona bakoitzeko diru-sarrera fiskalaren mediana urteko 15.639 euro zen.\n2007an zeuden 71 komertzioetatik, 3 janari enpresak ziren, 2 bestelako produktu industrialen fabrikazioko enpresak ziren, 7 eraikuntza enpresak ziren, 20 ibilgailuen saltze eta konpontze enpresak ziren, 5 garraio enpresak ziren, 5 ostalaritza eta jatetxe enpresak ziren, 1 finantziazio enpresa zen, 2 higiezinen enpresak ziren, 7 zerbitzu enpresak ziren, 15 administrazio publikoko enpresak ziren eta 4 «beste zerbitzu jarduera batzuk» multzoan sailkatutako enpresak ziren.\n2009an zeuden norbanakoentzako 15 zerbitzu publikoetatik, 1 jendarmeria zen, 1 posta bulegoa, 1 banku bulegoa, 1 ibilgailuen konpontzeko eta nekazaritza tresnetako lantokia, 1 igeltseroa, 2 margolariak, 2 zurginak, 1 iturgina, 1 ile apaindegia, 2 jatetxeak, 1 higiezinen agentzia eta 1 tintoreria.\n2009an zeuden 8 establezimendu komertzialetatik, 1 120 m2 baino gutxiagoko denda zen, 3 okindegiak, 1 harategi zen, 1 liburu denda zen, 1 drogeria zen eta 1 lore-denda zen.\n2000. urtean Pionsat udalerrian 40 nekazaritza-ustiategi zeuden, 1.890 hektarea erabiltzen.\n2009an lehen-hezkuntzako eskola bat zegoen. Pionsat udalerrian Bigarren Hezkuntzako ikastetxe bat zegoen 83 ikaslekin.\nBNF: 15269631j (data)\nOrriaren azken aldaketa: 29 abendua 2019, 05:10.


XIII RIKARDO ARREGI KAZETARITZA SARIA\nEuskararen normalizazioak ezinbestez behar ditu euskaraz egindako kazetaritza eta komunikazio prestu eta modernoa, kalitatekoa eta garaian garaiko beharrizanetara egokitua. Helburu horren alde, Andoaingo Udalak XIII. Rikardo Arregi Kazetaritza sarirako deialdia egiten du Eusko Jaurlaritzako Kultura eta Hizkuntza Politika Sailaren dirulaguntzaz, ondoko hauek direlarik aipatu sari horren oinarriak:\nKontuan hartuta euskararen normalkuntzak ezinbestez behar dituela euskaraz egindako kazetaritza eta, oro har, komunikazio prestu eta modernoa, kalitatekoa, Andoaingo Udalak Xlll Rikardo Arregi Kazetaritza sarirako deialdia egiten du Eusko Jaurlaritzako Kultura Sailaren diru laguntzaz, ondoko hauek direlarik aipatu sari horren oinarriak:\n* X/V. Rikardo Arregi Kazetaritza saria.\nAipaturiko bi sari horiez gain egoki edo beharrezko iritziz gero Aipamen Berezia egiteko aukera eskura du epaimahaiak.\nHalaber, euskal kazetaritzaren historian ezinbesteko erreferentzia izan diren erakunde, ekimen eta pertsonei Ohorezko\nAipamena egiteko aukera ere aitortzen zaio epaimahaiari.\n1.- "X/V. Rikardo Arregi Kazetaritza saria" izeneko atala.\n2001eko maiatzaren 16tik 2002ko maiatzaren 15era bitartean egunkari eta aldizkarietan edo irrati eta telebistetan euskaraz plazaratu izan diren lanek, hala nola aipatu epe eta komunikabide horietan kazetaritza-lanak plazaratu dituztenek daukate saria eskuratzeko aukera.\nSaria erabakitzeko irizpide nagusiak honako hauek izango dira: kalitatea, berrikuntza eta eredugarritasuna, hala euskal kazetaritzarako nola inguruan egiten denerako.\nOndorioz, aipatutako irizpideen arabera nabarmendutako artikulu edo erreportaje bakanak nahiz sortak, sekzio bat, irrati edo telebistako erreportaje bat edo erregortaje-sorta bat edo programa bat, kazetari bat, kazetari talde bat... horietarik edozer eta/edo edozein saritu ahal izango du epaimahaiak.\nKazetaritzaren hastapenetan dabiltzanei zuzendutako saria da hau, eta, ondorioz, hogeita bost urtez azpikoek, hau da, 2002ko maiatzaren 15ean, artean, hogeita bost urte edo gutxiago izango dituztenek partehar dezakete atal honetan.\nHerrietako aldizkari eta irrati eta telebistak, hala nola hedadura zabalagoko komunikabideak: horietatik guzietatik edozein izan daiteke 25 urtez azpikoek Kazetari Berria saria jasotzeko lana plazaratzeko erabilitako komunikabidea.\nEdozein mota edo jenerotako kazetaritza-lanek dute saria eskuratzeko aukera. Horrela, bada, 2001eko maiatzaren 16tik 2002ko maiatzaren 15era bitartean prentsa idatzian edo irrati eta telebistetan plazaratutako artikulu, erreportaje, informazio-programa, magazin etaabarren artean kalitatea eta egokitasuna kontuan hartuz epaimahaiaren iritzian bikainena denari emango zaio saria.\n1.- "XIV. Rikardo Arregi Kazetaritza saria" izeneko atalean autoreek nahiz komunikabideek hala nola sariaren helburuekin zerikustekorik duen edozeinek aurkez ditzakete lanak, beti ere 2002ko maiatzaren 25a baino lehen hurrengo puntuan adierazten den helbidera lanaren sei kopia bidaliz. Gainera, prentsa idatzian argitaratutako idazlanen kasuan, argitalpenaren kopia bat bidali beharko da, eta, irrati edo telebistako emanaldien kasuan, berriz, dagokion enpresak luzatutako emisio-ziurtagiria. Edozein modutara ere, nahikoa litzateke aipatutako argitalpenaren kopia edo emisio-ziurtagiriaren ordez lana aurkezten duenaren beraren zinpeko aitorpena igortzea, argitalpen edo emisio eguna eta komunikabidea adieraziz.\n2.- "Kazetari Berria saria" izeneko atalean saria eskuratzeko nahitanahiezkoa da lanak aurkeztea. Izan ere, atal honetako saria aurkeztutakoen artean erabakiko baitu epaimahaiak. Kasu honetan ere autoreek nahiz komunikabideek hala nola sariaren helburuekin, zerikustekorik duen edozeinek aurkez ditzakete lanak, 2002ko maiatzaren 25a baino lehen gero aipatzen den helbidera lanaren sei kopia bidaliz.\n3.- Hona sarira aurkeztutako lanak bidaltzeko helbidea:\nXIV. Rikardo Arregi saria\n"XIV. Rikardo Arregi Kazetaritza saria" eskuratzen duenari 6.010 euro garbi emango zaio (1.000.000,- pezeta inguru).\n"Kazetari Berria saria" eskuratzen duenari 2.400 euro garbi emango zaizkio (400.000,- pezeta inguru).\nGainera, Rikardo Arregi Kazetaritza sariaren kaxa oroigarria eta agiri-diploma jasoko dituzte saridunek.\n* Mahaiburua: Andoaingo Udaleko Alkate Jose Antonio Barandiaran jauna edo honek bere ordezko gisa izendatutako udalkidea.\n* Mahaikideak: Allande Boutin jauna, Laura Mintegi andrea, Koldo Ordozgoiti jauna, Ana Urkiza andrea eta Iñaki Zabaleta jauna.\n* Idazkaria: Andoaingo Udaleko Euskara teknikaria, Nekane Goikoetxea andrea, hizpidez baina hautespiderik gabe jardungo duena.\n2002ko udan emango da aditzera sariei buruz epaimahaiak hartutako Azken Erabakia, apelaezina izango dena.\nArantxa Urretabizkaia (Donostia, 1947)\nAnder Izagirre (Donostia, 1976)\nXipri Arbelbide (Heleta, 1934)\nSaridunak: Arantxa Urretabizkaia.\nSaritutako lana: Zabalik astekariko elkarrizketak.\nSaria: Diploma eta 1.000.000 pezetako diru saria.\nSaridunak: Ander Izagirre.\nSaritutako lana: Pangea espedizioa jarraitzeko kronikak.\nSaridunak: Xipri Arbelbide\nSaria: Ohorezko aipamena.\nZazpi senideko famili batean, 1934ko abenduaren 17an sortu zen gaurOhorezko Aipamena jasoko duen kazetaria. Heleta du sorterria XipriArbelbidek. Baxe-nafar hori apaiza baino kazetari gisa ezagunagoa daeuskaldunen unibertsoan. Aspalditik piztu zen bere baitan kazetaritzazaletasuna.Apaizgai baizik ez zela, Iparraldeko Herria kazetan idazten hasizen. Gero Landesetako Tarnoseko seminarioan grekera eta ingelesekoirakaslea izan zen hiru urtez. Boli kostan hamabi urtez hango seminarioanirakasle eta Tiassaleko herrian apaiz. Parisen urtebetez Ecole des HautesEtudes en Sciences Sociales delakoan ikasle, berriro Euskal Herrira itzuliarte. Ez dezagun ahantzi hala ere, Aljeriako gerlan izana dugula.\nJose Antonio Barandiaran Ezama\nGaztetandik ibilbide luzea izan zuen gazte mugimenduetan (JOC eta bestelakoetan) eta 20 urte zituela EHAS erakundean (gerora HASI izango zena) sartu zen, 1990. urtera arte. Bi agintaldietan Herri Batasunaren zinegotzi eta bozeramaile izan zen (1983-87 eta 1987-91) eta 1999-2003 bitartekoan alkate izendatua izan zen udal hauteskundeak irabazi ostean Ezker Abertzalearen hautagai gisa. Ogibidez, enpresa kudeatzaile izan zen urteetan, elikagaien eta hestebetekien alorrekoa, erretiroa hartu zuen arte.\nKoldo Ordozgoiti Juanena\nBartzelonako Unibertsitate Autonomoan lizentziatu zen Informazio Zientzietan. 1982az geroztik kazetari lanetan aritu da Herri Irratian eta Euskal Telebistan, besteak beste, eta hainbat gune politikotan edo enpresarialetan komunikazio arduraduna izan da. 1996an hasi eta 2009ko maiatza arte Eusko Jaurlaritzako Kultura Saileko komunikazio zuzendari izan da, eta 2004az gero, Jaurlaritzako bozeramailearen laguntzaile lanetan aritu da. Gaur egun, komunikazio aholkulari independentea da.\nEuskal idazlea, kazetaria eta EHUko irakaslea da. Kazetaritzan doktorea da New Yorkeko Unibertsitatean. 1972-1982 bitartean Iruñeko Arturo Campion euskaltegian irakasle eta zuzendari izan zen, baita Egin egunkarian kazetari ere hainbat urtez. Egun irakasle da Euskal Herriko Unibertsitatean. Bestalde, komunikazioaren eta irrati-telebistaren inguruan egindako lanen artean, aipagarriak dira: Komunikazioaren ikerkuntzarako metodologia (1997), El factor humano en radio y televisión (1994) eta Ikus-entzunezko informazioaren teknologia (2003), besteak beste.\nHistorian lizentziatua Deustuko Unibertsitatean eta Psikologian doktoratua (EHU). 1981etik aurrera Hizkuntza eta Literatura irakaslea Euskal Herriko Unibertsitatean. Euskal PEN Klubaren sortzaile eta lehendakaria. Zenbait sari literarioren irabazle eta literatur sariketa ugaritan epaimahaikide, oso ezagunak dira argitara eman dituen narrazioak, eleberriak batik bat. Hamaika hedabidetan jardun du kolaboratzaile gisa: Anaitasuna, Egin, Elgacena, Susa, Argia, Ttua-ttua, Egunkaria, Gara, Jakin, Berria, Hegats, Egin Irratia, Bizkaia Irratia, Euskadi Irratia, Bilbo Hiria Irratia, Euskal Herria Irratia...


Olentzero eta Oparien Ordua eta Olentzero eta Iratxoen Jauntxoa ETB3n\nAzken eguneratzea: 2015/12/23 13:06 (UTC+1)\nETB3k "Olentzero eta Oparien Ordua" eta "Olentzero eta Iratxoen Jauntxoa" filmak eskainiko ditu abenduaren 24an, goizean.\nEuskal Telebistaren hirugarren kateak Olentzeroren bi film emango ditu abenduaren 24an goizean, umeen gozamenerako. "Olentzero eta Oparien Ordua" pelikula goizeko 10:00etan ikusi ahal izango dute etxeko txikienek, eta jarraian, 11:00etan, "Olentzero eta Iratxoen Jauntxoa".\n"Olentzero eta Oparien Ordua" filmean, ihesi dabilen banku-lapur arriskutsua ezagutuko dugu. McLondonen aireplanoak Olentzeroren etxearen aurka jo du, eta Olentzerori ordularia ostu dio. Erloju barik, Olentzerok ezingo ditu opari guztiak garaiz banatu. Beraz, laguntza behar du gure ikazkin maitatuak.\nGoizeko 11etan, "Olentzero eta Iratxoen Jauntxoa" emango du ETB3k. Film horrek Olentzero eta Anje ditu protagonista nagusi. Gabonetarako egun gutxi batzuk falta direnean, Olentzerok Anjeren bisita izan du. Anjek bere laguntzailea izan nahi du, eta Olentzerok ezer ez ikutzeko eskatzen dio; bereziki, kaiolan dagoen iratxoa. Umea, ordea, ez da arriskuaz jabetzen, eta iratxoa askatzen du.\nGainera, abenduaren 24an, arratsaldean, Hiru3 jaialdia ikusi ahalko dute txikiek telebistan. ETB1ek 16:00etan eskainiko du saioa, eta ETB3k, 22:00etan. Sorpresaz beteriko ekitaldia da: "Sorgintxulo" saioko Zuri sorginak, Tor magoak eta Gorritxo galtzagorriak parte hartzen dute, baita Olentzero bera ere.\nSaio horietaz gain, egunotan, Euskal Telebistak programazio berezia prestatu du umeentzat, oporretan daudela kontuan izanik.


Dorletako Ama saria domekan, igotzaileendako aparta - Debagoiena - Goiena.eus\nDorletako Ama saria domekan, igotzaileendako aparta\nXabi Urzelai 2019-07-19 06:00\nAurten ere Gatzagako iturri parean egongo da helmuga. Argazkian, Etxabe, iazko lasterketan.\nIbilbide berria izango du domekako lasterketak. "Araban lautadan egin beharreko kilometroak kendu egin ditugu. Horrela, Gatzagara bigarren igoeran ihes egiten duenak saria izan dezake. Lehen, ordea, ez", dio Joxerra Agirreurretak.\nAusartendako kirola da txirrindularitza, baina ausartek ez dute beti saria jasotzen. Gatzagan amaitu da hori. Orain artean, Dorletako Ama sarian Gatzagara egin beharreko lehenengo bi igoerek apenas izaten zuten saririk, ondoren Urbinarako bidea hartzen zutelako, eta Arabako lurretan ia AP-1eko sarrerara egiten zuten joan-etorriak ezerezean uzten zuen ahalegin hori: talde indartsuek euren legea ezartzen zuten, talde estrategiak inposatzen zituzten, ihesaldiak bertan behera utzita: "Domekan, baina, Gatzagako bigarren igoeraren ondoren txirrindulariek Arlaban jaitsiko dute Aingeru Guardaraino –Eskoriatzako sarrera– eta ostera zuzen joko dute Gatzagako hirugarren igoera erabakigarrira. Hala, bigarren igoeran erasoa jotzen duenak, akaso, saria izango du, taldeek ez dute-eta hori kontrolpean izateko tarterik izango", dio Joserra Agirreurretak.\nOhi baino kilometro gutxiago\nDomekako lasterketak –10:00, Leintz Gatzaga– 100 kilometro izango ditu, normalean baino gutxiago: "Federaziokoek gura izaten dute kilometro gehiagoko lasterketak egitea, baina aurten ezetz esan dugu, lasterketa leherkorra antolatu gura izan dugu. Azken batean, hau proba baino ez da, esperimentu bat; gero, errepideak erakutsiko du asmatu egin dugun ala ez, baina Vueltan ere ikusi dugu etapa motzetan lasterketa biziagoak izaten direla, nahiz eta azken hori ere ez den beti hala betetzen. Ziklisten gogoaren araberakoa izaten da dena. Baina ez genuen lautadan kilometro gehiago jarri gura, Gatzagako lasterketak menditsua izan behar du, gu ez gara-eta lautadan bizi, gu Gatzagan bizi gara".\nAramaio, beste nobedadea\nAraban egin beharreko kilometroak kentzea ez da ibilbideari dagokionez egongo den nobedade bakarra. Izan ere, Dorletako Ama saria hasi eta Arrasatera jaistearekin batera, ziklistek Aramaiorako bidea hartuko dute –30. kilometroa–: "Herri barrutik pasako da lasterketa, eta bertan egongo da, gainera, esprint berezia. Alde horretatik, eskerrak eman gura dizkiogu Aramaioko Udalari, eman digun babesagatik".\nAramaiotik Arrasaterako noranzkoa hartuko dute ziklistek, eta Olandixoko tuneletik Aretxabaletarantz –erditik– joango dira, gero Eskoriatzara –erditik– eta Gatzagako lehen igoerari ekingo diote –48. kilometroa–. Bigarren igoera egin aurretik, ziklistak Arrasateko Epeleko biribilguneraino etorriko dira –saihesbidetik– eta Aretxabaletan esprint berezia egin eta gero Eskoriatzatik –barrutik– pasa eta Gatzagara igoko dira bigarrenez –84.a–. Hirugarren igoerarako errekuperatzeko tarte txikia izango dute ziklistek, esan moduan, Arlaban jaitsi eta zuzen egingo dute-eta gora –100.a–.\nUztailean bailaran izan diren lasterketa guztien ondoren, Dorletako Amaren sariaren ostean ziklistek lanean jarraituko dute, baina hemen ez da lasterketarik egongo abuztuaren 16ra arte. Hala, Aretxabaletako andramaixen barruan, UDAk Leintz Bailarari Itzuliaren 81. edizioa antolatuko du –10:00, irteera eta helmuga Durana kalean–. Eskoriatza eta Arrasate artean egingo dituzte kilometro gehienak, eta birritan igoko dute Gatzaga.


Idazleak - Pablo Barrio Ramirez - Laginak - Ama, hor al zaude?\nPablo Barrio Ramirez > Laginak\n2004 Ama, hor al zaude? | Bilbao Bizkaia Kutxa Fundazioa\nIstorioa Afrikan kokatzen da. Gaueko iluntasunaren anparoan, haien lurretan ekoizten eta kanpora esportatzen den petrolioa "lapurtzeko" asmoz, oliobidea zulatzen saiatzen du bertako jende multzo batek. Istripu bat gertatzen da hala ere, leherketa izugarri bat. Hildakoak gertatzen dira, baita zaurituak ere. Zaurituen artean emakume bat dago, izterrean erredura bat duena. Bidoi bat petrolioz beteta etxera itzultzen denean hasten da antzezlana. Hortik aurrera...\nSakelakoak itzaltzeko lehenengo abisua entzuten da. Handik gutxira, oihala altxatzear dagoela, abisu bera errepikatzen da bigarren aldiz.\nSaharaz beherako Afrikan gaude. Hiri handi samar horietako baten inguruan sortutako auzo pobreren batean seguru asko. Hiriak erakarritako mota guztietako jendea pilatzen da bertan, atzean utzitakoa baino hobea izango den bizimodu berri baten bila etorritakoa. Gehienak, ordea, atzean utzitakoak baino hobeak ez diren etxola ziztrinetan bizi dira. Etxola horietako baten barruan gaude, hain zuzen.\nArgitu berria da eguna. Etxola erdi itzaletan dago oraindik. Izkina batean kamaina bat antzematen da lurrean. Gaixo dagoen neskato bat dago bertan etzanda. Ia ezin dugu ikusten baina artega dirudi, ezinegonean, hotzikarak hartuta. Zutik ikusiko bagenu neskatoa, rallyetako motoristek eramaten ohi dituzten propagandaz betetako kamiseta koloretsu horietako bat jantzita ikusiko genuke; guztiz zahartuta dagoen kamiseta koloretsua, hori bai. Urraduren artean, mota guztietako anagramak antzemango genituzke bertan, Repsol, BBVA, Telefonica, Novartis... EXPAL enpresarena ere ikusiko genuke agian tolesturaren baten anparoan...\nZarata ez ateratzeko kontu handiz, bidoi handi samar bat dakarren emakume bat sartzen da etxolan. Ezin dugu asmatu zer dakarren bidoian, baina, edukia edozein izanda ere, beteta dagoela ematen du. Ez dugu emakumea gaztea denik esango baina ez da inolaz ere zaharra. Herrena ematen du, arraroa da behintzat haren ibilera, mina izango balu bezala. Arnasketa estutua dakar, eta urratuta soinekoa, zikinduta. Neskatoak ez ikusteko moduan beti, bidoia bazterrean utzi eta soinekoa aldatzen du.\nALABA: Ama, hor al zaude?\nAMA: Bai, umetxoa, ni nauzu. (Neskatoarengana hurbiltzen da). Zer duzu, ba, zure begitxo polit horiek horren zabal-zabalik irekita edukitzeko?... Tximeleta eder baten hegoak dirudite, ene kuttuna, zure begiak kliskatzen dituzunean.\nALABA: (Larritasunez) Beldurrak nago, ama. Har nazazu besoetan.\nAMA: Zeren beldur dago, ba, nire laztana?\nALABA: Dena gertatzen zait beldurgarri, ama. Ez dakit, zu nire ondoan ez egotea... etxola honen argi-itzalak... edota dar-dar jartzen nauten hotzikara hauek... Bai, hotzikara hauek dira batez ere. Badakizu? Barruan matxinsaltoak izango banitu bezala... salto eta salto gelditu gabe. Neskatoaren kamainaraino hurbildu eta eskua jartzen dio kopetan.\nAMA: (Lasaitasun behartu batez) Sukarra da, ene umetxoa, sukar gaizto bat besterik ez. Ipuin polit bat kontatuko dizut matxinsalto ziztrin horiek guztiak uxatzeko, ikusiko duzu zein azkar sendatuko zaizun sukar hori.\nALABA: (Amak esandakoa ia entzun gabe) Ez, ama... Ni, ni umetxo bat besterik ez naiz baina... baina beldur naiz ez ote den izango hau zurekin hitz egiten dudan azken aldia.\nAMA: Ez esan hori, maitea, ez esan hori. (Kamainatik urrunduz, atzealdean dagoen sutondotik txarro bat hartzen du). Egin ezazu lo txiki bat orain, ene laztana, ni putzura noan bitartean. Gu biontzako ura ekarri behar dut eta.\nALABA: Ez, ama, ez dut lorik egingo. Nahiago dut begiak irekita eduki... Batek daki lo txiki baten mozorropean lo handia ez ote den ezkutatzen...\nTxarroa buruan daramala, emakumea ateratzen da. Atera baino lehen, zapi zahar bat hartu eta zangotik behera irristatzen zaizkion odol tantak garbitzen ditu.


[GUTUNA] Antolakuntza eredua hobetzeko eta erronka berriei aurre egiteko sortu da Urola Erdiko kontseilu sozialista | danbolin\n[GUTUNA] Antolakuntza eredua hobetzeko eta erronka berriei aurre egiteko sortu da Urola Erdiko kontseilu sozialista\nBi urteko ibilbidea eta gero, Krisiaren Seme-alabak Sare Sozialistak bere burua desegin du garaiko beharrizanei aurre egiteko gaitasuna izango duen antolakuntza forma garatuago bati bere lekua uzteko: Urola Erdiko Kontseilu Sozialista.\nHorren berri emanez, idatzi hau helarazi diguten:\nBurgesiak abiatutako oldarraldi bortitzaren aurrean, badira etorkizun beltza urratzen duten\nargi izpi batzuk. Munduko txoko ezberdinetan agertzen ari diren espresio iraultzaile berriak,\nzein Euskal Herrian sustrai sakonak hedatzen ari den mugimendu sozialista gaztea, esperantza\nGeure bailaran bertan, aipatzekoak dira, besteak beste, ikasleen eskubideen defentsan,\nautoritarismoaren eta kontrol sozialaren aurka eta beste hainbat arlotan lan egiteko sortu den\nIKAS ikasle autodefentsa sarea; gazte problematikan esku hartzeko sortu den Gazte\nKoordinadora Sozialista; emakume langileen ahots eta lanabesa den ITAIA antolakundearen\nsorrera; desjabetuen espazioen defentsa saretzeko jaio den Erraki (Langile kontrolpeko\nespazioen sarea); eta gazte asanblada ezberdinak gaztetxeetan egiten ari diren lan eskerga.\nEzin ahaztu Krisiaren Seme-alabak Sare Sozialistak, hasieran Azpeitian eta ondoren eskualdean,\nmugimendu sozialistak izan duen loraldian jokatutako papera. Bi urteotan, aurretik aipatutako\ntresna ezberdinen sorrera eta garapenean lagundu eta mugimenduari ekarpen teoriko\ngarrantzitsuak egin dizkio. Horrez gain, salaketa kanpaina eta mobilizazio ezberdinak burutu\neta iniziatiba propioak atera ditu aurrera. Horren adibide dira, esaterako, eskualdeko sektore\nkolpatuekin elkarlanean sortu dituen baliabideak; jantoki soziala lehenik, eta orain martxan\nden Oinarrizko Produktuen eta Elikagaien Bankua gero, ondoren etorriko diren proiektu\nezberdinen aurrekaria ezarri duena.\nEkarpena ez da eskualde mailara mugatu, ordea. Gazte batzuen etxebizitza problematikari\nerantzun eta proiektu sozialistak garatzeko azpiegitura izango zen Esklabetako ezker hegala\nbirjabetu da; epe motzean, ordura arteko funtzioak galdu gabe, Euskal Herriko mugimendu\nsozialistaren aterpe bilakatu dena. Horren ispilu izan zen, esaterako, Gazte Sozialiston\nBi urteko ibilbide oparoa izanagatik, idatzi honen bidez, Krisiaren Seme-alabak Sare Sozialistak\nbere burua desegin duela jakinarazten du, garaiko beharrizanei aurre egiteko gaitasuna izango\nduen antolakuntza forma garatuago bati bere lekua uzteko: Urola Erdiko Kontseilu Sozialista.\nIzan ere, langileriaren independentzia politikoa eta autoantolaketaren bidez lanean jarraitzeak\n2020ak utzi digun panorama basatian mugimendu sozialista elikatzeko bide berriak hartzeko\nbeharra azaleratzen du.\nJada gure kaleetan ditugun pobrezia eta askatasun ezak erantzunak behar ditu; hala nola,\ntestuinguru honetan garrantzia berezia duen askatasun sozial eta politikoen defentsa\nartikulatzea, egungo gizartean duintasunez bizitzeko oinarrizkoak diren baldintzak (ura, janaria,\nargindarra, arropa, etxebizitza…) guztiontzat eskuratzeko borrokak artikulatzea, soldatapeko\nlanean jasaten ditugun etengabeko xantaia eta gehiegikerien aurrean borrokarako tresna\neraginkorrak antolatzea, eta kultura burgesaren kontrakotasunean hedatzen den langile\nkulturaren garapenerako baldintzak ezartzen hastea, besteak beste.\nErronka zail bezain beharrezko hauek gainditu eta langile boterea gorpuzten joateko,\neztabaida, harremana eta elkarlana sustatuko ditu Urola Erdiko Kontseilu Sozialistak, zintzoki\neta errespetuz jardun eta zapalduarekin lerratzen den eskualdeko, Euskal Herriko zein\nnazioarteko eragile eta norbanako guztiekin.\nPrevious Article Gipuzkoako selekzioarekin Albaceten izan da Heiko Mateos txirrindulari arroarra\nNext Article [INUXENTE EGUNA] Laiak dendako erakusleihoarena inuxente eguneko txantxa zen


Haizearen Kobazuloen bila - Felix Ugarte Elkartea\nHaizearen Kobazuloen bila\nPublicado por Felix Ugarte Elkartea | Sep 6, 2010 | General, Salidas Espeleología | 0 |\nJoan den aste honetan, taldeko pare bat kide Kilimon haranean (Aran erreka) izan ginen, bailararen goialdean, haizearen kobazuloen bila. Haran polit honetako ibilbidetik gertu beste kobazulo asko ere ikusi genituen. Azken basartean, begetazio eta errekak jartzen zizkiguten oztopoak gainditu behar izan genituen aho putzegilera heltzeko.\nHaizearen kobazuloa izenez ere ezagutzen da barrunbe hau. Oraingoz, topografiatutako 20 metroko desnibela eta 890 metroko garapena du, baina argi dago jarraitzen duela. Errekaren eskuin ertzean dago eta bertan aurkitzen da ere Kataolazako ur-zuloa; aspalditik dago egiaztatuta honen konexioa Mendaroko Mala ur-sorburuarekin.\nBarrunbe honek hiru atal ezberdinak ditu: hasierako makur galeria, hurrengo galeri fosila “Galería de las Maravillas” deitzen zaiona eta azkenik galeri aktiboa edo errekarena.\nOrden hau jarraituz, hasieran etengabeko ehun bat metroko katazulotik, galeri eder eta lasaigarri batera sartzen gera, konkrezio dotorez apainduta. Azkenean ikaragarrizko erreka galerian bukatzeko, honek mila metrotik gorako garapenekin, material oso ezegonkorrekin eta jarraitzeko arrisku handiekin.\n19 m-ko desnibel bertikal eta 40 m-ko garapen.\nMendaron jaiotako tipo baten histori bitxi bat kontatzen dute bertako zaharrek: soldaduska egiten ari zenean Ebro ibaia ezagutu zuela eta egun horietako batean, errekak gainezka egin zuen Garagarza auzoa urperatuta geldituz. Kilimoneko pasealekutik gertu, leize batetik hainbeste ur ateratzen zenez, hau esaten zuen: «Jan, bertan Ebro» eta orduz geroztik, «Ebroko zuloa bezala ezagutzen da.»\nLeize txiki hau Kilimoneko bailararen barrenean dago, Lizarrola eta Errementariko baserrien artean. Barrunbe honek garrantzia du lurpeko emaria jakiteko; izan ere, errekak karga handia duen garaian ur-sorburu bezala bihurtzen da, hau da, «trop pleins”.\n19 m besterik sakontzen duen sima honetan azpimarratzekoak dira bai hasiera, blokeen multzo kezkagarri batez osatua eta baita bukaera, sifoien putzuan kokatzen den gela handia.\n30m-ko desnibela eta 545m-ko garapena. Gaur egun, kobaren atea itxita dago eta sarbidea debekatuta.\nErrementari baserritik oso gertu dagoen zulo honek Kilimonen 310 metroko zirkulazio zati lokabea da, hasierako azaleratzen den sifoia eta bukaerako isurbidearen artean. Horregatik, hurbiltasunengatik eta 6 metroko desnibela dagoenez, ez litzateke zentzugabekoa izango Errementariko ur-sorburuekin komunikatua egotea.\nHasierako sifoi bertatik, azaleratzen den ura presa eta kanalaren bidez Mendaroko tratamendu zentraleraino desbideratzen da Behe-Debako hainbat lekutan hornitzeko.\nKilimonen uharka ondoan dago ur-sorburu txiki hau, bere eskuinaldean, eustormen artean sartua. Metro gutxiko arrapala batez ur putzu batera iristen da, itxuraz garai batean abereak edanarazteko erabiltzen zena eta 4 m ondoren sifonatzen da.\nAran errekako bailara atzean utzita eta arratsaldea hobeto aprobetxatzeko Aizarnara hurbildu ginen, Ertxina mendiaren bertan Javik hainbat barrunbe aurkituta zeuzkan eta horietako errazenetatik pare bat erakustea nahi zizkidan.\n6 metroko desnibela eta 26 metroko garapena. Aho handikoa eta maldaz behera proportzio handiko gela batera jaisten da, bizi-baldintza ezin hobeagoekin. Metro karratu bateko kata bat ikatz hondarrekin aurkitu degu.\nHau ere barrunbe txikia, aurrekoa baino sarrera askoz txikiagoa duena. 4 metro desnibeleko arrapala batez 35 m jaisten da. Gaur egun zabortegi baten itxura du. Sarreran kalzitako bloke handi baten arrastoa dago eta (Dicc. Geográf. e Histórico de la Real Academia de la Historia, 1802.-Diccionario de Madoz, 1847.-Cavernas y Simas de España, de Puig y Larraz, 1894) kontatzen zuena: Ertxinako koba edo harrobi batetik 1775’an zera atera zuela “piedras de cristal blanco transparente”, horietatik bat “tenía una vara de largo, tres cuartas de ancho y más de 20 pulgadas de grueso, la que fue destinada para el “Real gabinete de Historia Natural de Madrid” izan liteke.\nAnterior La Leze (udako bigarren aldia)\nSiguiente Arbelo inguruko prospekzioa